pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. และ รมว.กห. ขอความร่วมมือทุกภาคส่วน คำนึงถึงประโยชน์ร่วมและเป็นธรรมในการผลักดันขับเคลื่อนยุทธศาสตร์ปฏิรูปปาล์มน้ำมัน ตามข้อมูลความเป็นจริงร่วมกัน
วันศุกร์ที่ 11 พฤษภาคม 2561
รอง นรม. และ รมว.กห. ขอความร่วมมือทุกภาคส่วน คํานึงถึงประโยชน์ร่วมและเป็นธรรมในการผลักดันขับเคลื่อนยุทธศาสตร์ปฏิรูปปาล์มน้ํามัน ตามข้อมูลความเป็นจริงร่วมกัน
รอง นรม. และ รมว.กห. ขอความร่วมมือทุกภาคส่วน คํานึงถึงประโยชน์ร่วมและเป็นธรรมในการผลักดันขับเคลื่อนยุทธศาสตร์ปฏิรูปปาล์มน้ํามัน ตามข้อมูลความเป็นจริงร่วมกัน
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 11 พ.ค. 61 : 1000 พล.อ.ประวิตร วงษ์สุวรรณ รองนรม.และรมว.กห. ได้ประชุมคณะกรรมการนโยบายปาล์มน้ํามันแห่งชาติ ครั้งที่ 2/2561 ณ ห้องประชุม สมช. เพื่อติดตามขับเคลื่อนการแก้ปัญหาปาล์มนํา้มันและนํา้มันปาล์ม
ที่ประชุมรับทราบสรุป สถานการณ์น้ํามันปาล์มตลาดโลกปี 61 ซึ่งมีแนวโน้มราคาลดลง จากผลผลิตและสต็อกรวมของโลกที่เพิ่มขึ้น เทียบกับปี 60 และข้อเสนอสภาเกษตรกรแห่งชาติ รวมทั้งรับทราบ การแต่งตั้งคณะกรรมการผู้ทรงคุณวุฒิ ในการทําหน้าที่ขับเคลื่อนและติดตามงานสําคัญ ตามนโยบายของคณะกรรมการปาล์มน้ํามันแห่งชาติ
ต่อจากนั้นได้ร่วมกันพิจารณา มาตรการแก้ปัญหาปาล์มน้ํามันและนํา้มันปาล์ม ในประเด็น การลดต้นทุนและเพิ่มรายได้ให้เกษตรกร การพัฒนาคุณภาพปาล์มน้ํามัน ตามยุทธศาสตร์การปฏิรูปปาล์มน้ํามันและน้ํามันปาล์มแห่งชาติ การปรับสมดุลน้ํามันปาล์มในประเทศ การกําหนดมาตรฐานโรงงานสกัดน้ํามันปาล์ม การส่งเสริมการใช้น้ํามันดีเซลบี 20 และการส่งเสริมปลูกปาล์มน้ํามันพันธุ์ดี
โดย พล.อ.ประวิตร ได้ขอความร่วมมือทุกหน่วยงาน ได้ร่วมกันแสดงความจริงใจ พิจารณานําข้อเสนอของสภาเกษตรกรแห่งชาติและมติร่วมของที่ประชุม ไปเร่งรัดผลักดันขับเคลื่อน ร่วมกับยุทธศาสตร์การปฏิรูปปาล์มน้ํามันและน้ํามันปาล์มแห่งชาติทั้งระบบ บนฐานข้อมูลจริงที่ตรงกันทุกฝ่าย โดยขอให้คํานึงถึงประโยชน์ร่วมของทุกกลุ่มที่มีส่วนได้เสียอย่างทั่วถึง เป็นธรรม ทั้งเกษตรกร ผู้ประกอบการอุตสาหกรรมปาล์มนํา้มัน และภาครัฐ เพื่อร่วมกันรักษาเสถียรภาพของระบบเกษตรและอุตสาหกรรมปาล์มนํา้มันในภาพรวม
นอกจากนั้น รองนรม.และรมว.กห.ได้กําชับให้กระทรวงพาณิชย์ กําหนดมาตรการเฉพาะเร่งด่วนเข้าไปสนับสนุนผลักดันการส่งออกสต๊อกนํา้มันปาล์มส่วนเกิน และประสานกับกรมศุลกากร เร่งแก้ปัญหาการกระทําที่ผิดกฎหมายในการถ่ายลํา/ผ่านแดนนํา้มันปาล์ม เพื่อรักษาและปรับสมดุลราคาภายในประเทศ พร้อมกันนี้ให้กระทรวงอุตสาหกรรม เร่งกําหนดมาตรฐานโรงงานสกัดนํา้มันปาล์ม เพื่อปรับคุณภาพการสกัดให้สูงขึ้น พร้อมทั้งประสานกับกระทรวงพลังงาน ส่งเสริมการใช้นํามันดีเซลหมุนเร็ว บี 20 เพื่อประโยชน์ร่วมกัน
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจ 4 เดือนแรกของปี สูงกว่าเป้าหมาย 35% ช่วยรักษาเสถียรภาพการคลัง”
วันจันทร์ที่ 12 กุมภาพันธ์ 2561
“สคร. จัดเก็บรายได้จากรัฐวิสาหกิจ 4 เดือนแรกของปี สูงกว่าเป้าหมาย 35% ช่วยรักษาเสถียรภาพการคลัง”
ในเดือนมกราคม 2561 สคร. จัดเก็บรายได้แผ่นดินจํานวน 7,252 ล้านบาท สูงกว่าเป้าหมายการจัดเก็บรายได้แผ่นดินจํานวน 3,357 ล้านบาท ส่งผลให้มีรายได้แผ่นดินสะสม 4 เดือน จํานวน 50,646 ล้านบาท
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนมกราคม 2561 สคร. จัดเก็บรายได้แผ่นดินจํานวน 7,252 ล้านบาท สูงกว่าเป้าหมายการจัดเก็บรายได้แผ่นดินจํานวน 3,357 ล้านบาท ส่งผลให้มีรายได้แผ่นดินสะสม 4 เดือน จํานวน 50,646 ล้านบาท สูงกว่าเป้าหมายรายได้แผ่นดินสะสมจํานวน 12,994 ล้านบาท หรือคิดเป็นร้อยละ 35 ซึ่งมีส่วนช่วยรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ การไฟฟ้าฝ่ายผลิตแห่งประเทศไทย สํานักงานสลากกินแบ่งรัฐบาล ธนาคารออมสิน การไฟฟ้าส่วนภูมิภาค และธนาคารอาคารสงเคราะห์ อย่างไรก็ตาม จะเห็นว่าการนําส่งรายได้แผ่นดิน
ของรัฐวิสาหกิจมีการนําส่งที่สูงกว่าเป้าหมายอย่างต่อเนื่องตั้งแต่ต้นปี 2561 เนื่องจากประสิทธิภาพการดําเนินงานของรัฐวิสาหกิจที่เพิ่มขึ้น โดยนําระบบเทคโนโลยีสารสนเทศและนวัตกรรมมาปรับปรุงกระบวนการทํางาน ส่งผลให้ผลประกอบการของรัฐวิสาหกิจดีขึ้น
หน่วย : ล้านบาท
รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 รายได้นําส่งจริงสะสม
(ต.ค. 60– ม.ค. 61) สัดส่วนรายได้นําส่งจริงสะสมเทียบกับเป้าหมายสะสม (%)
(ต.ค. 60– ม.ค. 61)
1) การไฟฟ้าฝ่ายผลิตแห่งประเทศไทย 13,384 26
2) สํานักงานสลากกินแบ่งรัฐบาล 13,048 26
3) ธนาคารออมสิน 6,525 13
4) การไฟฟ้าส่วนภูมิภาค 5,693 11
5) ธนาคารอาคารสงเคราะห์ 2,514 5
อื่นๆ (16 แห่ง) 9,482 19
รวมทั้งหมด 50,646 100
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในปีงบประมาณ 2561 สคร. ได้มีนโยบายสนับสนุนให้รัฐวิสาหกิจนําระบบเทคโนโลยีสารสนเทศและนวัตกรรมมาใช้ในการปรับปรุงประสิทธิภาพการดําเนินงาน ผ่านแผนยุทธศาสตร์รัฐวิสาหกิจ เพื่อให้สอดคล้องกับนโยบาย Thailand 4.0 ทําให้รัฐวิสาหกิจมีผลประกอบการที่ดียิ่งขึ้นและสามารถนําส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กําหนดไว้จํานวน 137,000 ล้านบาท ซึ่งจะช่วยรักษาเสถียรภาพการคลังของประเทศด้วย
รัฐบาลไทย-ข่าวทำเนียบรัฐบาล-กสร. ประกาศกำหนดวัน เวลา และสถานที่เลือกตั้งคณะกรรมการไตรภาคี
วันศุกร์ที่ 22 พฤษภาคม 2563
กสร. ประกาศกําหนดวัน เวลา และสถานที่เลือกตั้งคณะกรรมการไตรภาคี
กรมสวัสดิการและคุ้มครองแรงงาน ประกาศวัน เวลา สถานที่เลือกตั้ง บัญชีรายชื่อและหมายเลขผู้สมัครเข้ารับการเลือกตั้งเป็นผู้แทนฝ่ายนายจ้าง-ลูกจ้างในคณะกรรมการไตรภาคี พร้อมจัดให้มีการลงคะแนนพร้อมกันทั่วประเทศในวันอาทิตย์ที่ 21 มิถุนายน นี้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ กสร.ได้เชิญชวนสมาคมนายจ้าง สหภาพแรงงาน คณะกรรมการสวัสดิการในสถานประกอบกิจการ และสถานประกอบกิจการที่มีลูกจ้างตั้งแต่ 50 คนขึ้นไปทั่วประเทศ เสนอชื่อผู้แทนเป็นผู้สมัครเข้ารับการเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคีตามพระราชบัญญัติคุ้มครองแรงงาน พ.ศ. 2541 ได้แก่ คณะกรรมการค่าจ้าง คณะกรรมการสวัสดิการแรงงาน และคณะกรรมการกองทุนสงเคราะห์ลูกจ้างไปแล้วนั้น บัดนี้ กรมได้ตรวจสอบคุณสมบัติผู้สมัครและผู้ลงคะแนนเลือกตั้งตามระเบียบกระทรวงแรงงานว่าด้วย หลักเกณฑ์และวิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคีครบถ้วนเสร็จสิ้นแล้ว จึงได้ออกประกาศกรมสวัสดิการและคุ้มครองแรงงาน เรื่อง บัญชีรายชื่อและหมายเลขประจําตัวของผู้สมัครเข้ารับการเลือกตั้ง และบัญชีรายชื่อผู้ลงคะแนนเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคี ตามพระราชบัญญัติคุ้มครองแรงงาน พ.ศ. 2541 เพื่อให้ผู้มีสิทธิ์ลงคะแนนเลือกตั้งได้ใช้สิทธิ์ในการลงคะแนนเสียงให้มาทําหน้าที่ในฐานะคณะกรรมการไตรภาคีทั้ง 3 คณะ
อธิบดี กสร. กล่าวต่อไปว่า การเลือกตั้งได้กําหนดให้ดําเนินการพร้อมกันทั่วประเทศในวันอาทิตย์ที่ 21 มิถุนายน 2563 เวลา 09.00 - 15.00 น. ทั้งนี้ สามารถตรวจสอบบัญชีรายชื่อและหมายเลขผู้สมัครเข้ารับการเลือกตั้งรวมถึงสถานที่ทําการเลือกตั้งได้ ณ กรมสวัสดิการและคุ้มครองแรงงาน สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ทุกพื้นที่ รวมทั้งหน่วยงานสังกัดกระทรวงแรงงานในส่วนภูมิภาค และเว็บไซต์สํานักแรงงานสัมพันธ์ กรมสวัสดิการและคุ้มครองแรงงาน www.relation.labour.go.th หรือโทรสอบถามเพิ่มเติมได้ที่หมายเลข 0 2246 8993 ในวันเวลาราชการ
รัฐบาลไทย-ข่าวทำเนียบรัฐบาล-สรอ. เข้าร่วมเสวนา เรื่อง “การรับรองระบบงานและมาตรวิทยาเพื่อการก่อสร้าง สิ่งแวดล้อมและการคมนาคม” และร่วมจัดนิทรรศการ เนื่องในวันรับรองระบบงานโลกและวันมาตรวิทยาโลก
วันศุกร์ที่ 16 มิถุนายน 2560
สรอ. เข้าร่วมเสวนา เรื่อง “การรับรองระบบงานและมาตรวิทยาเพื่อการก่อสร้าง สิ่งแวดล้อมและการคมนาคม” และร่วมจัดนิทรรศการ เนื่องในวันรับรองระบบงานโลกและวันมาตรวิทยาโลก
สถาบันรับรองมาตรฐานไอเอสโอ (สรอ.) ได้รับเชิญให้เข้าร่วมเสวนา เรื่อง “การรับรองระบบงานและมาตรวิทยาเพื่อการก่อสร้าง สิ่งแวดล้อม และการคมนาคม” และร่วมจัดนิทรรศการ เนื่องในวันรับรองระบบงานโลกและวันมาตรวิทยาโลก  ณ อิมแพคเมืองทองธานี
สถาบันรับรองมาตรฐานไอเอสโอ (สรอ.) ได้รับเชิญให้เข้าร่วมเสวนา เรื่อง “การรับรองระบบงานและมาตรวิทยาเพื่อการก่อสร้าง สิ่งแวดล้อม และการคมนาคม” และร่วมจัดนิทรรศการ เนื่องในวันรับรองระบบงานโลกและวัน
มาตรวิทยาโลก เมื่อวันที่ 9 มิถุนายน 2560 ณ ห้องแกรนด์ไดมอนด์ บอลรูม อิมแพคฟอรั่ม เมืองทองธานี
องค์การระหว่างประเทศว่าด้วยการรับรองระบบงาน (International Accreditation Forum: IAF) และองค์การระหว่างประเทศว่าด้วยการประสานงานการรับรองระบบงานห้องปฏิบัติการ (International Laboratory Accreditation Cooperation: ILAC) ได้มีมติร่วมกันกําหนดให้วันที่ 9 มิถุนายน ของทุกปีเป็น “วันการรับรองระบบงานโลก (World Accreditation Day)” ตั้งแต่ปี 2551 เพื่อส่งเสริมให้ผู้เกี่ยวข้องตระหนักถึงบทบาทและความสําคัญของการตรวจสอบและรับรองมาตรฐาน และขอความร่วมมือประเทศสมาชิกให้รณรงค์ส่งเสริมกิจกรรมด้านการรับรองระบบงานในวันดังกล่าวในหัวข้อการรณรงค์และส่งเสริมที่ IAF/ILAC กําหนดขึ้นในแต่ละปี
สํานักงานมาตรฐานผลิตภัณฑ์อุตสาหกรรม กรมวิทยาศาสตร์บริการ กรมวิทยาศาสตร์การแพทย์ และสํานักงานมาตรฐานสินค้าเกษตรและอาหารแห่งชาติ ได้เข้าร่วมเป็นสมาชิกความตกลงการยอมรับร่วมของ IAF และ ILAC ส่งผลให้การรับรองระบบงานหน่วยรับรอง หน่วยตรวจ และห้องปฏิบัติการของประเทศไทยเป็นที่เชื่อถือและยอมรับจากประเทศสมาชิก ซึ่งเป็นประโยชน์ต่อระบบการรับรองของประเทศไทยโดยรวม และเป็นประโยชน์ต่อการเจรจาทําความตกลงให้มีการยอมรับร่วม (Mutual Recognition Agreement: MRA) กับประเทศคู่ค้า รวมถึงการทํา FTA กับต่างประเทศและเป็นการเพิ่มโอกาสในการแข่งขันของสินค้าและบริการของไทยในตลาดโลก โดยในปี 2560 ได้ร่วมกับสถาบันมาตรวิทยาแห่งชาติ จัดสัมมนาเชิงวิชาการและนิทรรศการเนื่องในโอกาสวันรับรองระบบโลกและวันมาตรวิทยาโลก ประจําปี 2560 โดยมีหัวข้อรณรงค์และส่งเสริม คือ “สิ่งแวดล้อมสรรค์สร้าง ก่อสร้างมั่นใจ ปลอดภัยคมนาคม ด้วยการรับรองระบบงาน และมาตรวิทยา” และได้เชิญนางพรรณี อังศุสิงห์ ผู้อํานวยการสถาบันรับรองมาตรฐานไอเอสโอ ในฐานะหน่วยตรวจสอบรับรอง เข้าร่วมเสวนาแลกเปลี่ยนข้อคิดเห็นกับหน่วยงานที่เกี่ยวข้อง ทั้งภาครัฐ และภาคเอกชน เรื่อง “การรับรองระบบงานและมาตรวิทยาเพื่อการก่อสร้าง สิ่งแวดล้อม และการคมนาคม” และเชิญ สรอ.เข้าร่วมจัดนิทรรศการด้วย
การสัมมนาทางวิชาการและการจัดแสดงนิทรรศการในครั้งนี้ นอกจากจะเป็นการรณรงค์กิจกรรมการตรวจสอบรับรองรวมทั้งการรับรองระบบงาน และมาตรวิทยา เนื่องในโอกาสวันรับรองระบบงานโลกและวันมาตรวิทยาโลกแล้ว ยังเป็นการประชาสัมพันธ์ให้หน่วยรับรอง หน่วยตรวจ ห้องปฏิบัติการ หน่วยงานเจ้าของกฎระเบียบ และผู้ประกอบการตระหนักถึงบทบาทและความสําคัญของการดําเนินงานการตรวจสอบรับรองรวมทั้งการรับรองระบบงาน และ
มาตรวิทยาแห่งชาติ และทราบถึงประโยชน์จากผลของการตรวจสอบรับรองของหน่วยตรวจสอบรับรองภายใต้การรับรองระบบงาน โดยเฉพาะในเรื่องการก่อสร้าง สิ่งแวดล้อม และการคมนาคม รวมถึงศักยภาพในการดําเนินการรับรองระบบงานของไทย
รัฐบาลไทย-ข่าวทำเนียบรัฐบาล-ทส. จัดกิจกรรมเก็บขยะชายหาดสากล ประจำปี 2561
วันจันทร์ที่ 17 กันยายน 2561
ทส. จัดกิจกรรมเก็บขยะชายหาดสากล ประจําปี 2561
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดกิจกรรมเก็บขยะชายหาดสากลประจําปี พ.ศ. 2561 ตามโครงการทําความดีด้วยหัวใจ ลดใช้ถุงพลาสติก ณ บริเวณชายหาดพัทยาเหนือ เมืองพัทยา จังหวัดชลบุรี
ทส. จัดกิจกรรมเก็บขยะชายหาดสากล ประจําปี 2561
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดกิจกรรมเก็บขยะชายหาดสากลประจําปี พ.ศ. 2561 ตามโครงการทําความดีด้วยหัวใจ ลดใช้ถุงพลาสติก ณ บริเวณชายหาดพัทยาเหนือ เมืองพัทยา จังหวัดชลบุรี
เมื่อวันที่ 14 กันยายน 61 รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานเปิดกิจกรรมเก็บขยะชายหาดสากลประจําปี พ.ศ. 2561 และมอบนโยบาย พร้อมนคณะผู้บริหารระดับสูง และเจ้าหน้าที่ในสังกัด ทส. ตลอดจนหัวหน้าส่วนราชการ หน่วยงาน ภาครัฐ ภาคเอกชน ผู้นําท้องถิ่น กลุ่มนักดําน้ําอาสาสมัครพิทักษ์ทะเล นักเรียนนักศึกษา และประชาชนในพื้นที่ จํานวน 1,300 คน ร่วมเก็บขยะบนชายหาดพัทยาเหนือ เมืองพัทยา พร้อมทั้งรณรงค์ประชาสัมพันธ์ให้ทุกคนร่วมกันลดรับ ลดให้ ลดใช้พลาสติก เพื่อลดปริมาณขยะพลาสติกและกล่องโฟม ที่จะส่งผลกระทบต่อระบบนิเวศทางทะเลและชายฝั่งในประเทศไทย รวมถึงเกิดอันตรายต่อสัตว์ทะเลหายากที่อาจเสียชีวิตจากการกินขยะพลาสติก อีกทั้งส่งผลกระทบต่อความเป็นอยู่ และคุณภาพชีวิตของประชาชนบริเวณชายฝั่งทะเลเป็นอย่างมาก
รัฐบาลไทย-ข่าวทำเนียบรัฐบาล-รัฐบาล รณรงค์ส่งเสริมประเพณีสงกรานต์วิถีไทย ใช้น้ำคุ้มค่า ชีวาปลอดภัย
วันอังคารที่ 27 มีนาคม 2561
รัฐบาล รณรงค์ส่งเสริมประเพณีสงกรานต์วิถีไทย ใช้น้ําคุ้มค่า ชีวาปลอดภัย
นรม.กล่าวเชิญชวนคนไทยทุกคนร่วมส่งเสริมและสืบสานประเพณีสงกรานต์วิถีไทย ใช้น้ําคุ้มค่า ชีวาปลอดภัย ครอบคลุมทุกภูมิภาค ระหว่าง 12-15 เมษายน 61
วันนี้ (27 มีนาคม 2561) เวลา 08.30 น. ณ บริเวณโถงกลาง ตึกบัญชาการ 1 ก่อนการประชุมคณะรัฐมนตรี นายวีระ โรจน์พจนรัตน์ รัฐมนตรีว่าการกระทรวงวัฒนธรรม (วธ.) พร้อมด้วยคณะ เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์และรณรงค์ส่งเสริมประเพณีสงกรานต์ ประจําปีพุทธศักราช 2561 โดยร่วมบูรณาการจัดกิจกรรมรณรงค์ภายใต้แนวคิด “สงกรานต์วิถีไทย ใช้น้ําคุ้มค่า ชีวาปลอดภัย” โดยมีกิจกรรมเกี่ยวข้องครอบคลุมทุกภูมิภภาค เพื่อให้คนไทยทุกคนได้ร่วมงานดังกล่าวอย่างทั่วถึง
โอกาสนี้ รัฐมนตรีว่าการกระทรวงวัฒนธรรม กล่าวรายงานว่ากรมส่งเสริมวัฒนธรรม (สวธ.) ได้กําหนดจัดกิจกรรมต่างๆ เพื่อสืบสานประเพณีสงกรานต์ ประจําปี 2561 ภายใต้แนวคิด “สงกรานต์วิถีไทย ใช้น้ําคุ้มค่า ชีวาปลอดภัย” ประกอบด้วย การจัดงานรดน้ําขอพรศิลปินแห่งชาติและผู้บริหารกระทรวงวัฒนธรรม ในวันที่ 11 เมษายน นี้ เวลา 13.00 น. ณ หอประชุมเล็ก ศูนย์วัฒนธรรมแห่งประเทศไทย การจัดงานประเพณีสงกรานต์ ในพื้นที่กรุงเทพมหานคร ได้แก่ วัดปทุมวนารามวรวิหาร ศูนย์การค้าสยามพารากอน งานสงกรานต์สยามสแควร์ ถนนสีลม และถนนข้าวสาร ระหว่างวันที่ 12-15 เมษายน 61 การจัดงานประเพณีสงกรานต์แบบดั้งเดิมและสงกรานต์อาเซียนในจังหวัดต่างๆ เช่น สุโขทัย เลย สระแก้ว กาญจนบุรี ระนอง และบุรีรัมย์ เป็นต้น ทั้งยังสนับสนุนงบประมาณให้สํานักงานวัฒนธรรม 70 จังหวัดจัดการแสดงพื้นบ้าน เพื่อส่งเสริมศิลปะการแสดงพื้นบ้านให้ได้รับความนิยมและเป็นสื่อในการสร้างความบันเทิงในช่วงเทศกาลด้วย
ทั้งนี้ กระทรวงวัฒนธรรม มุ่งหวังให้แนวทางและมาตรการรณรงค์ ภายใต้แนวคิด “สงกรานต์วิถีไทย ใช้น้ําคุ้มค่า ชีวาปลอดภัย” นี้ จะสามารถช่วยส่งเสริมให้ประเพณีสงกรานต์ มรดกภูมิปัญญาทางวัฒนธรรมอันงดงาม ที่แสดงถึงความเป็นเอกลักษณ์และอัตลักษณ์ของประเทศ ได้รับการอนุรักษ์ และเผยแพร่ ให้ประชาชนชาวไทยได้ร่วมกันสืบทอดและให้ต่างชาติได้รับรู้ อีกทั้ง ยังเป็นแนวทางและมาตรการในการป้องกันอุบัติเหตุต่างๆ ที่จะเกิดขึ้น ในการดูแลทรัพย์สินและความปลอดภัยของประชาชน ซึ่งเป็นโยบายที่รัฐบาลให้ความสําคัญ เพื่อให้ทุกภาคส่วนได้มีส่วนร่วมสืบสานประเพณีที่สําคัญของประเทศไทย เป็นการสร้างภาพลักษณ์อันดีแก่สายตาชาวโลก อันจะส่งเสริมให้การท่องเที่ยวและเศรษฐกิจของประเทศในช่วงเทศกาลสงกรานต์เกิดการขยายตัว ต่อไป
จากนั้น นายกรัฐมนตรีได้ร่วมถ่ายภาพกับรัฐมนตรีว่าการกระทรวงวัฒนธรรม พร้อมคณะที่มาร่วมงาน พร้อมกล่าวเชิญชวนให้คนไทยทุกคนได้ร่วมส่งเสริมและสืบสานประเพณีสงกรานต์ พร้อมร่วมกันรณรงค์ป้องกันอุบัติเหตุ เพื่อความปลอดภัยในชีวิตและทรัพย์สินของทุกคน พร้อมกล่าวอวยพรให้คนไทยทุกคนมีความสุขเนื่องในสงกรานต์ปีใหม่ไทย
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งการ คสช. กองทัพภาคที่ 3 และกระทรวงมหาดไทยทำความเข้าใจกับกลุ่มที่คัดค้านโครงการก่อสร้างบ้านพักตุลาการบริเวณเชิงดอยสุเทพ เพื่อหาทางออกที่เป็นประโยชน์ร่วมกัน
วันพุธที่ 11 เมษายน 2561
นายกรัฐมนตรีสั่งการ คสช. กองทัพภาคที่ 3 และกระทรวงมหาดไทยทําความเข้าใจกับกลุ่มที่คัดค้านโครงการก่อสร้างบ้านพักตุลาการบริเวณเชิงดอยสุเทพ เพื่อหาทางออกที่เป็นประโยชน์ร่วมกัน
นายกรัฐมนตรีสั่งการ คสช. กองทัพภาคที่ 3 และกระทรวงมหาดไทยทําความเข้าใจกับกลุ่มที่คัดค้านโครงการก่อสร้างบ้านพักตุลาการบริเวณเชิงดอยสุเทพ เพื่อหาทางออกที่เป็นประโยชน์ร่วมกัน
วันนี้ (10 เมษายน 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีความชัดเจนโครงการก่อสร้างบ้านพักตุลาการบริเวณเชิงดอยสุเทพ จังหวัดเชียงใหม่ ซึ่งมีประชาชนคัดค้าน และจะมีการเคลื่อนไหวกดดันหากไม่มีความชัดเจนว่า จาการสอบถามข้อมูลจากรายละเอียดมีพื้นที่ที่ได้รับการอนุมัติมาก่อนหน้าที่รัฐบาลนี้จะเข้ามา โดยมีพื้นที่ 3 ส่วน ส่วนแรกเป็นการจัดตั้งสํานักงานศาลยุติธรรม ส่วนที่สองเป็นการก่อสร้างสถานที่พัก ซึ่งมีปัญหาอยู่เนื่องจากประชาชนไม่เห็นด้วย และพื้นที่ส่วนที่สาม ซึ่งในส่วนนี้ทําอะไรไม่ได้อยู่แล้ว ถึงจะมีการขออนุญาตมาแล้วก็ตาม ทั้งนี้ โครงการนี้เกิดขึ้นก่อนรัฐบาลจะเข้ามา แต่รัฐบาลก็ต้องแก้ไขให้เกิดความชัดเจน ให้เป็นไปตามกฎหมายและตามที่ประชาชนต้องการ ส่วนตัวรู้สึกเสียดายเพราะที่ผ่านมา มีการก่อสร้างเป็นไปตามลําดับ เป็นไปตามขั้นตอนทุกอย่าง จะไปรื้อทั้งหมดคงลําบาก ซึ่งรัฐบาลได้ให้ คสช.และกองทัพภาคที่ 3 กระทรวงมหาดไทยไปทําความเข้าใจกับกลุ่มที่คัดค้านว่าจะทําอย่างไร
นายกรัฐมนตรีกล่าวต่อไปว่า ในส่วนของสํานักงานศาลยุติธรรมจากการหารือขั้นต้น ไม่มีปัญหาอะไร แต่ในส่วนปัญหาของที่พัก ก็ต้องมาดูเพราะมีการอนุมัติงบประมาณของรัฐไปแล้ว จนใกล้จะเสร็จแล้ว ซึ่งมีสัญญาระหว่างรัฐและผู้รับเหมา ซึ่งก็มีโอกาสที่จะฟ้องร้องกันตรงนี้ ก็ต้องไปดูว่าจะแก้ไขกันอย่างไร แต่มีหลายคนเสนอให้ทุบทิ้ง แล้วงบประมาณที่ใช้ไปตรงนี้จะทําอย่างไร งบประมาณภาครัฐไม่ใช่ตกน้ําไม่ไหลตกไฟไม่ไหม้ จะต้องมีคนรับผิดชอบ เรื่องนี้นานแล้วต้องไปดูว่าจะนําไปใช้ในด้านอื่นได้หรือไม่ หรือให้ประชาชนนําไปใช้ประโยชน์ได้หรือไม่ เพราะศาลคงใช่ไม่ได้แล้ว เนื่องจากประชาชนออกมาประท้วง เรื่องนี้ขออย่านําไปเกี่ยวพันกับการรื้อรีสอร์ทของภาคเอกชน ซึ่งเป็นคนละเรื่อง เรื่องนั้นทําผิดกฎหมายโดยชัดเจน ก็ต้องดําเนินคดี ส่วนการก่อสร้างบ้านพักตุลาการ เป็นงบของราชการที่อนุมัติงบประมาณโดยรัฐบาลที่ผ่านมา เรื่องจะผิดจะถูกไปว่ากันอีกครั้ง ต้องมีกระบวนการสอบสวนกันต่อไป ว่ามีใครเกี่ยวข้องบ้าง
นายกรัฐมนตรีกล่าวว่า “ขอให้ใจเย็น อย่ามาเดินขบวนกันอีกเลย คุยกันให้รู้เรื่องว่าจะนําไปใช้ประโยชน์อย่างไรดีกว่า ถ้าทุบทิ้งทําง่าย แต่ต้องมีคนรับผิดชอบงบประมาณตรงนี้ รัฐบาลก็ไม่ใช่คู่กรณีกับใคร ถูกผู้รับเหมาเรียกค่าเสียหาย แล้วใครเป็นคนทําสัญญากับเขาก็คือข้าราชการ ซึ่งต้องไปดูและหาวิธีแก้ไขปัญหาที่ถูกต้อง และเกิดประโยชน์สูงสุด ขอร้องอย่ามาเดินบนวนกันอีกเลย ตนเห็นจากเวทีพูดคุย อีกคนพูดอย่างอีกคนจะให้ทุบอย่างเดียว อย่างอื่นไม่สนใจก็ไม่ได้ รัฐบาลนี่เข้ามาต้องแก้ปัญหา”
------------------------------------------------
รัฐบาลไทย-ข่าวทำเนียบรัฐบาล-ไทย-ลาว พร้อมเปิดศักราชใหม่ของความสัมพันธ์ระหว่างสองประเทศและนำไปสู่ความมั่นคง มั่งคั่ง และยั่งยืนร่วมกัน
วันพฤหัสบดีที่ 13 ธันวาคม 2561
ไทย-ลาว พร้อมเปิดศักราชใหม่ของความสัมพันธ์ระหว่างสองประเทศและนําไปสู่ความมั่นคง มั่งคั่ง และยั่งยืนร่วมกัน
ไทย-ลาว พร้อมเปิดศักราชใหม่ของความสัมพันธ์ระหว่างสองประเทศและนําไปสู่ความมั่นคง มั่งคั่ง และยั่งยืนร่วมกัน
วันนี้ (13 ธ.ค. 61) เวลา 17.30 น. พลเอก ประยุทธ์ จันทร์โอชา นายกรัฐมนตรี เข้าเยี่ยมคารวะ นายบุนยัง วอละจิด ประธานประเทศแห่งสาธารณรัฐประชาธิปไตยประชาชนลาว ณ ทําเนียบประธานประเทศ นครหลวงเวียงจันทน์ สาธารณรัฐประชาธิปไตยประชาชนลาว ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความขอบคุณและรู้สึกซาบซึ้งใจที่ประธานประเทศแห่งสปป.ลาวและภริยาเดินทางเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชบรมนาถบพิตรด้วยตนเอง ซึ่งประธานประเทศแห่งสปป.ลาว ได้แสดงความขอบคุณรัฐบาลและประชาชนไทยที่ส่งกําลังใจและให้ความช่วยเหลือพี่น้องชาวลาวที่ประสบอุทกภัยในแขวงอัตตะปือด้วย พร้อมทั้งความขอบคุณการลงทุนจากภาคเอกชนไทยที่มีส่วนสําคัญในการพัฒนาเศรษฐกิจลาวให้มีความก้าวหน้า
ทั้งสองฝ่ายยืนยันความสัมพันธ์ที่แนบแน่นระหว่างกัน และยินดีที่จะร่วมกันเฉลิมฉลองการครบรอบ 70 ปี การสถาปนาความสัมพันธ์ทางการทูตไทย-ลาว ในปี 2563 โดยเชื่อมั่นว่าการประชุมร่วมนายกรัฐมนตรีและรัฐมนตรีอย่างไม่เป็นทางการไทย-ลาว ครั้งที่ 3 นี้จะสําเร็จลุล่วงด้วยดี และนําไปสู่ผลลัพธ์ที่เป็นรูปธรรมซึ่งจะช่วยผลักดันพลวัตการเจริญเติบโตทางเศรษฐกิจของสองประเทศและภูมิภาคโดยรวม โดยนายกรัฐมนตรีหวังจะเพิ่มพูนความร่วมมือกับฝ่ายลาวในทุกด้าน และเสนอให้ยกระดับความสัมพันธ์ระหว่างสองประเทศเป็น “หุ้นส่วนยุทธศาสตร์เพื่อความเจริญเติบโตและการพัฒนาอย่างยั่งยืน” ต่อไป
ในการนี้ประธานประเทศแห่งสปป.ลาว ประสงค์ให้ไทยสนับสนุนความเชื่อมโยงอย่างไร้รอยต่อระหว่างไทย-ลาว ซึ่งนายกรัฐมนตรีกล่าวว่ารัฐบาลไทยยืนยันการสนับสนุนนโยบายของลาวในการเปลี่ยนประเทศจาก Land-locked เป็น Land-linked โดยจะสนับสนุนการเชื่อมโยงการขนส่งทั้งถนน รถไฟและสะพานระหว่างสองประเทศ เพื่อให้ประชาชนทั้งสองประเทศได้รับประโยชน์อย่างแท้จริง
โอกาสนี้ทั้งสองฝ่ายได้หารือเกี่ยวกับการกระชับความร่วมมือในด้านต่างๆ ในด้านการท่องเที่ยว นายกรัฐมนตรีจะผลักดันความร่วมมือการท่องเที่ยวระหว่างกัน และพร้อมแลกเปลี่ยนความรู้ประสบการณ์ด้านการท่องเที่ยวที่ไทยมีความชํานาญให้แก่ลาวด้วย สําหรับด้านพลังงานนั้น ไทยยืนยันสนับสนุนนโยบายการผลิตกระแสไฟฟ้าเพื่อส่งออกของสปป.ลาว โดยได้มอบหมายหน่วยงานที่เกี่ยวข้องของไทยหารือกับฝ่ายลาวเพื่อให้ได้ข้อสรุปเกี่ยวกับการซื้อขายพลังงานไฟฟ้าซึ่งเป็นผลประโยชน์ร่วมกันโดยเร็ว
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรมจากประชาชน ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
วันอังคารที่ 4 เมษายน 2560
ก.ยุติธรรม รับเรื่องร้องเรียนขอความเป็นธรรมจากประชาชน ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
พันตํารวจเอกดุษฎี อารยวุฒิ รองปลัดกระทรวงยุติธรรม รับเรื่องร้องเรียนจากประชาชน
เมื่อวันจันทร์ที่ ๓ เมษายน ๒๕๖๐ เวลา ๑๑.๐๐ น.
พันตํารวจเอกดุษฎี อารยวุฒิ รองปลัดกระทรวงยุติธรรม
รับเรื่องร้องเรียนจากประชาชนดังนี้
๑. นางสาวยุนาพัชร์ อธิคมสิริกุล ร้องขอความเป็นธรรมกรณี
นางสาวนันทิยา แสงอุไร พี่สาวได้หายตัวไปจากบ้านพักอาศัยบริเวณ
ถ.บางกรวย-ไทรน้อย ซ.๒๖ ต.นาสีทอง อ.บางกรวย จ.นนทบุรี ตั้งแต่ปี ๒๕๓๙ และ
๒. นายดํารง นางลําดวน จันทร์เพ็ญ ร้องขอความเป็นธรรมกรณี
ถูกฟ้องขับไล่และต้องออกจากบ้านภายในวันที่ ๒๕ เม.ย. ๒๕๖๐
ณ บ้านเลขที่ ๑๗ ถนนพุทธมลฑล เขตบางแค กทม.
รัฐบาลไทย-ข่าวทำเนียบรัฐบาล-“สคร. นำส่งรายได้จากรัฐวิสาหกิจในช่วง 8 เดือนแรกสูงกว่าเป้าหมาย 25% ช่วยรักษาเสถียรภาพการคลัง”
วันพุธที่ 7 มิถุนายน 2560
“สคร. นําส่งรายได้จากรัฐวิสาหกิจในช่วง 8 เดือนแรกสูงกว่าเป้าหมาย 25% ช่วยรักษาเสถียรภาพการคลัง”
นเดือนพฤษภาคม 2560 สคร. นําส่งรายได้แผ่นดินจํานวน 25,714 ล้านบาท สูงกว่าเป้าหมายการจัดเก็บรายได้แผ่นดินจํานวน 9,984 ล้านบาท
นายชาญวิทย์ นาคบุรี รองผู้อํานวยการสํานักงานคณะกรรมการนโยบายรัฐวิสาหกิจ ในฐานะโฆษก สคร. เปิดเผยว่า ในเดือนพฤษภาคม 2560 สคร. นําส่งรายได้แผ่นดินจํานวน 25,714 ล้านบาท สูงกว่าเป้าหมายการจัดเก็บรายได้แผ่นดินจํานวน 9,984 ล้านบาท ส่งผลให้ในช่วง 8 เดือนแรกของปีงบประมาณ 2560 (ตุลาคม 2559 –
พฤษภาคม 2560) สคร. นําส่งรายได้แผ่นดินรวมทั้งสิ้น 122,017 ล้านบาท สูงกว่าเป้าหมายจํานวน 24,078 ล้านบาท หรือสูงกว่าเป้าหมายคิดเป็น 25%
นายชาญวิทย์ นาคบุรี รองผู้อํานวยการ สคร. กล่าวเพิ่มเติมว่า สาเหตุหลักที่รัฐวิสาหกิจนําส่งรายได้แผ่นดินสูงกว่าเป้าหมายในช่วง 8 เดือนแรก เนื่องจากประสิทธิภาพการดําเนินงานของรัฐวิสาหกิจที่เพิ่มขึ้นซึ่งมีส่วนทําให้ผลประกอบการของรัฐวิสาหกิจดีขึ้น ได้แก่ บริษัท ปตท. จํากัด (มหาชน) การไฟฟ้านครหลวง สํานักงานสลากกินแบ่งรัฐบาล โรงงานยาสูบ กระทรวงการคลัง และธนาคารออมสิน นอกจากนี้ สคร. ได้มีการเพิ่มประสิทธิภาพการบริหารจัดเก็บรายได้ เพื่อให้สอดคล้องกับแผนการจัดเก็บรายได้ของประเทศ
นายชาญวิทย์ นาคบุรี กล่าวสรุปว่า สคร. มั่นใจว่าปีนี้จะจัดเก็บรายได้แผ่นดินสูงกว่าเป้าหมายการจัดเก็บตามเอกสารงบประมาณ 2560 ที่กําหนดไว้ 131,000 ล้านบาท สะท้อนถึงการเพิ่มประสิทธิภาพการจัดเก็บรายได้แผ่นดินที่ดีขึ้น ส่งผลในการช่วยรักษาเสถียรภาพการคลังให้แก่ประเทศด้วย
รัฐบาลไทย-ข่าวทำเนียบรัฐบาล-เครื่องมือที่ช่วยให้ภาคธุรกิจ เปลี่ยน “ต้นทุน” ให้เป็น “กำไร” โดยอัตโนมัติ
วันพฤหัสบดีที่ 2 กรกฎาคม 2563
เครื่องมือที่ช่วยให้ภาคธุรกิจ เปลี่ยน “ต้นทุน” ให้เป็น “กําไร” โดยอัตโนมัติ
วันที่ 11 กุมภาพันธ์ 2563
เป็นระบบในการช่วยบริหารจัดการแก่ธุรกิจสู่การเป็นธุรกิจไร้เงินสด อาทิ ธุรกิจจําหน่ายสินค้าอัตโนมัติ ผ่านระบบ Prompt Pay ร่วมกับธนาคารชั้นนําในประเทศ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะ Digital Startup เสนอนวัตกรรมการเงิน (FinTech) ประกอบด้วย “แพลตฟอร์ม รีไฟแนนซ์ ลดภาระหนี้สินให้คนไทย” “การวางแผนการเงินครบวงจร พร้อมสินเชื่อ สวัสดิการ ด้วยโปรแกรมอัจฉริยะ Robo-Advisor” “บริการเชิงรุกสําหรับธุรกิจประกันภัย คมนาคมขนส่ง และคุณภาพชีวิต” “เครื่องมือที่ช่วยให้ภาคธุรกิจ ในสังคมไร้เงินสดเปลี่ยน “ต้นทุน” ให้เป็น “กําไร” โดยอัตโนมัติ” และ “การทํางานของระบบ เพื่ออํานวยความสะดวกในการจัดการภาษีของเจ้าของธุรกิจออนไลน์แบบครบวงจรร่วมกับกรมสรรพากร และธนาคารพาณิชย์” โดยนายกรัฐมนตรีชื่นชมความสามารถของคนไทยรุ่นใหม่ เพราะผลงานเหล่านี้จะช่วยยกระดับคุณภาพชีวิตของประชาชนในด้านการบริการที่เกี่ยวข้องกับการเงินและการลงทุนให้มีประสิทธิภาพมากขึ้น ซึ่งทุกโครงการที่จะประสบความสําเร็จได้นั้น ต้องได้รับความร่วมมือจากประชาชนและยืนยันว่าภาครัฐจะให้การสนับสนุนอยู่เสมอ
รัฐบาลไทย-ข่าวทำเนียบรัฐบาล-เตรียมตั้งสถาบันพัฒนาเกษตรอินทรีย์แห่งชาติ
วันศุกร์ที่ 30 มีนาคม 2561
เตรียมตั้งสถาบันพัฒนาเกษตรอินทรีย์แห่งชาติ
รัฐบาลสนับสนุนการพัฒนาเกษตรอินทรีย์อย่างครบวงจร โดยเตรียมจัดตั้งสถาบันพัฒนาเกษตรอินทรีย์แห่งชาติ
เตรียมตั้งสถาบันพัฒนาเกษตรอินทรีย์แห่งชาติ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการพัฒนาเกษตรอินทรีย์อย่างครบวงจร โดยเตรียมจัดตั้งสถาบันพัฒนาเกษตรอินทรีย์แห่งชาติ ให้เป็นหน่วยงานหลักในการขับเคลื่อน โดยใช้หลักการตลาดนําการผลิต รวมถึงแสวงหาแหล่งเงินทุนเพื่อส่งเสริมเกษตรกร กลุ่มเกษตรกร และผู้ประกอบการ เช่น โครงการสินเชื่อสีเขียว ของ ธ.ก.ส. อัตราดอกเบี้ยต่ํา วงเงิน 5,000 ล้านบาท ตลอดจนเพิ่มรหัสสําหรับสินค้าเกษตรอินทรีย์ในระบบพิกัดศุลกากรเพื่อเป็นข้อมูลการนําเข้า-ส่งออก เชื่อมโยงข้อมูลจับคู่ผู้ผลิตกับช่องทางการตลาด สร้างความเชื่อมั่นให้แก่เกษตรกรและผู้บริโภค ทั้งนี้ ปัจจุบันประเทศไทยมีเกษตรกรผลิตสินค้าอินทรีย์ที่ได้รับการรับรองมาตรฐานแล้วกว่า 10,000 ราย รวมพื้นที่กว่า 220,000 ไร่ ทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี